Polvarara

Polvarara el xe un comune de 2620 abitanti de ła provincia de Padova.

 Storia 
De Polvarara se parla par ła prima volta in un documénto chel vien fora dal 1130 inte el cuałe el Véscovo di Pàdova, San Beìn, el dixe de aver ła Ceza de San Fidénsio a ła catedrałe de Pàdova. Ła łejénda ła cónta che ła Ceza ła xe sta tirada su inte el posto justo inte el cuałe xe sta catà el corpo de San Fidénsio, mostrà dal Véscovo Beìn dopo na vixion.

Ła prexensa de bén tre Monasteri (Santa Margarìa, Santa Maria e Sant'Agnese) fin dal'an miłe ła méte in ciaro l'importansa del monachésemo inte łe stréte vicinanse del Padovan.

Inte el 1276 Polvarara ła xe deventada podestaria. Da sti tenpi qua a dopo xe tacade łe guere, łe devastasion e i dani che i vien fóra dal "pensionatico", dónca da ła pràtega del pàscolo łìbaro, anca al'interno de łe propietà privàe, de łe grèxe dei pasturi visin.

El teritorio, anca grasie a ła vicinansa co un mucio de fiumi, el xe stà spéso ojeto de inondasion e de bufere anca in ténpi pì visini.

 Gałine de Polverara 
L'ałevaménto el xe tìpego de łe tradision econòmeghe del teritorio tanto da verghe creà qualca curiosità. Storie popołare łe cónta del'existénsa de na spèsie de gałi dal łe péne de cołore nèro inténso e de majore dimension del sòłito. Ła rasa ła jera conosùa xà inte el XVII sècoło parché ghe parla el poeta modenéxe Alessandro Tassoni inte ła sóa òpara pì conosùa, La secchia rapita, parò xà 'ntel'otosénto no ghe se trovava pì trasa inbastardìa fórse co ła pì nota gałina padovana.

Comunque a memòria de ła sentenàrea atividà ła prexenza de un gało anca inte ło stèma comunałe, co na xanpa poxada sun ramo de róvare par sinbołejare el bósco inte el cuałe xe stà catà fóra el corpo sensa vida de San Fidénsio.Il Veneto paese par paese, IV Volume.
Infrà łe rase creade inte el teritorio se ricorda ła "Polvarara" che ła toe el só nome dal comune.

 Note 

 Evołusion demografica 

Categoria:Comuni de ła provincia de Pàdoa